**ПЕДАГОГИКАНЫҢ ФИЛОСОФИЯСЫ ЖӘНЕ ӘДІСНАМАСЫ» ПӘНІ БОЙЫНША ДОКТОРАНТТАРДЫҢ ӨЗІНДІК ЖҰМЫСТАРЫ**

**2022-2023 оқу жылы**

|  |  |  |  |
| --- | --- | --- | --- |
| № | **Білім алушылардың өзіндік жұмыс тапсырмалары** | **Білім алушылардың өзіндік жұмыс тапсырмаларын орындау формасы** | **Білім алушылардың өзіндік жұмыс тапсырмаларын өткізу уақыты (оқу аптасы)** |
| 1 | **ДӨЖ 1.** 1. **Глоссарий құрастырыңыз (**таным;ғылыми таным; ғылым тұжырымдамасы; ғылыми әрекет, зерттеу нысаны; ғылым мен білім берудегі әрекет ұстанымы; әдіснама; әдіснама деңгейлері; ғылым әдіснамасы; «педагогика ғылымының әдіснамасы» түсінігі; педагогика әдіснамасы пәні; педагогиканың философиясы; пәнаралық байланыс; ғылымаралық байланыс; педагогика – жеке өзіндік ғылыми пән; педагогиканың ғылыми жүйе ретіндегі құрылымы; педагогиканың пәні; ғылыми революция; парадигма; өркениет).2. «Философияның заңдары, тұғырлары, ұстанымдары, категориялары мен ұғымдарының педагогиканың дамуына ықпалы» тақырыбында құрылымдық-логикалық сызба даярлаңыз. | Реферат  | 2-апта |
| 2 | **ДӨЖ 2:** 1. Педагогиканың ғылыми жүйе ретіндегі қалыптасу тарихын кезеңдерге бөлу ұстанымдарын негіздеңіз.2. «Педагогиканың нысаны, пәні және оның даму ерекшеліктері» тақырыбында кесте толтырыңыз.3. «Педагогика ғылымының ұстанымдары, заңдылықтары, қызметтері мен міндеттері» тақырыбында интеллект-карта құрастырыңыз. | БаяндамаКесте Интеллект-карта | 4-апта |
| 3 | **ДӨЖ 3.** 1. Әдіснамалық ғылыми мектептердің ғылымға қосқан жаңалықтарын сипаттаңыз. **2.** Қазақстандық ғалымдардың педагогика әдіснамасын дамытуға арналған еңбектеріне ғылыми шолу даярлаңыз. 3. Педагогика мен білім берудегі көкейкесті мәселелер тізімін жасап, олардың өзектілігі туралы дәлелдер келтіріңіз. Өз докторлық диссертацияңыздың тақырыбының көкейкестілігін негіздеңіз. | Ғылыми рефератҒылыми шолуРеферат | 6-апта |
| 4 | **ДӨЖ 4:** 1. «Педагогика әдіснамасы мәнін зерделеу тұғырлары. (гносеологиялық, философиялық, ғылымтанулық) тақырыбында тірек конспектісін жазыңыз.2. Педагогикалық білім беру саласындағы зерттеудің басым бағыттарын анықтаңыз және дәлеледер келтіріңіз.3. Қазақстандық әдіснамашы бір ғалымның әдіснамаға қосқан үлесін ғылыми баяндама түрінде даярлаңыз. | Тірек конспектісіҒылыми баяндама | 11-апта |
| 5 | **ДӨЖ 5:** **1.** Педагогикалық зерттеудің әдіснамалық негіздерінің құрылымын нақтылап, схема сызыңыз.2. «Педагогикалық зерттеудің мәселесі және оның типологиясы» . тақырыбында кесте толтырыңыз. | СызбаКесте | 14-апта |

**«ПЕДАГОГИКАНЫҢ ФИЛОСОФИЯСЫ ЖӘНЕ ӘДІСНАМАСЫ»** **ПӘНІ БОЙЫНША ДОКТАРАНТТАРДЫҢ ӨЗІНДІК ЖҰМЫСЫН ҰЙЫМДАСТЫРУ ТУРАЛЫ БАСШЫЛЫҚ**

**1-ДӨЖ:**

1. **Глоссарий құрастырыңыз (**таным;ғылыми таным; ғылыми әрекет-зерттеу нысаны; ғылым мен білім берудегі әрекет ұстанымы; әдіснама; әдіснама деңгейлері; ғылым әдіснамасы және түсінігі; «педагогика ғылымының әдіснамасы» түсінігі; педагогика әдіснамасы пәні; әдіснамалық зерттеу; педагогиканың философиясы; пәнаралық байланыс; ғылымаралық байланыс; педагогикалық өзара әрекеттестік; педагогика – жеке өзіндік ғылыми пән; педагогиканың ғылыми жүйе ретіндегі құрылымы; педагогикалық идея; дидактиканың пәні; тәрбие теориясы пәні; әлеуметтік педагогиканың пәні; жалпы педагогиканың пәні; педагогиканың пәні; педагогика ғылымының пәні; педагогикалық теория). Бұл тапсырманы орындау үшін педагогика әдіснамаы туралы мына кітаптарды зерделеңіз, анықтамаларды сөздіктерден іздестіріңіз(Мардахаев Л.В. Социальная педагогика. Полный курс: учебник.- М.: Издательство «Юрайт», 2011.- 797 с., В.В. Краевский «Методология педагогики: новый этап: учеб. пособие для студ. высш. учеб. заведений». - М.: Издательский центр «Академия», 2006. – 400 с., В.И. Журавлев «XXVII съезд КПСС и проблемы методологии педагогической науки». (М.: Педагогика, 1988. - 200 с.).

2. «Философияның тұғырлары, ұстанымдары, категориялары мен ұғымдарының педагогиканың дамуына ықпалы» тақырыбында құрылымдық-логикалық схеманы ғылым философиясы туралы құралдарға сүйеніп сызыңыз

**2-ДӨЖ:**

1. Педагогиканың ғылыми жүйе ретіндегі қалыптасу тарихын кезеңдерге бөлу ұстанымдарын Н. А Вершининаның монографиясы немесе авторефератын және М.А. Лукацкийдің «Методологические ориентиры педагогики» зерделеп негіздеңіз.

2. «Педагогиканың нысаны, пәні және оның даму ерекшеліктері» тақырыбында кестені соңғы 5 жылдағы «Педагогика» оқулығы негізінде толтырыңыз.

3. «Педагогика ғылымының ұстанымдары, заңдылықтары, қызметтері мен міндеттері» тақырыбында интеллект-картаны соңғы 10 жалда жарық көрген «Педагогика» оқулығы негізінде жасаңыз.

**3-ДӨЖ.**

1. Педагогиканың пәнаралық байланыстарын көрсететін схеманы М.А. Лукацкийдің «Методологические ориентиры педагогической науки» атты кітабы негізінде сызыңыз.

дайындаңыз.

**2.** «Менің кәсіби өзімді өзім кәсіби тануым» тақырыбында эссені А.Д. Ивановтың педагогикалық сараптама туралы кітаптарын зерделеу арқылы жазыңыз.

3. Педагогика мен білім берудегі көкейкесті мәселелер тізімін жасап, олардың өзектілігі туралы дәлелдер келтіріңіз. Интернет сайтын арқылы аталмыш тізімді түзіңіз.

**4-ДӨЖ:**

1. «Педагогика әдіснамасы мәнін зерделеу тұғырлары. (гносеологиялық, философиялық, ғылымтанулық) тақырыбында тірек конспектісін М.А. Лукацкийдің «Методологические ориентиры педагогической науки» атты кітабы негізінде. жазыңыз.

2. Өзіңіздің зерттеуіңізде қолданылатын педагогикалық құбылыстарды зерттеудің әдіснамалық тұғырларын таңдау өлшемдерін А.Д. Қайдарованың докторлық диссертациясындағы әдіснамалық тұғырла әлеуетін зерттеу пәніне көшіру логикасына негіздеп қысқаша реферат дайындаңыз.

3. Сіздің докторлық диссертацияңызда гуманитарлық әдіснама қолданылса, оның шығармашылық әлеуетін Е.В Бондаревскаяның тәрбиенің гуманитарлық әдіснамасы туралы пайымдарына негіздеңіз.

**5-ДӨЖ:**

**1.** Педагогикалық зерттеудің әдіснамалық негіздерінің құрылымын нақтылап, схема сызу үшін А.Қ. Мыңбаевның педагогикалық зерттеу негіздері туралы оқу құралдарын қарастырыңыз.

2. «Педагогикалық зерттеудің мәселесі және оның типологиясы» . тақырыбында кестені В.М. Полонскийдің еңбектері негізінде толтырыңыз.